|  |
| --- |
|  |

**Bilag 1**

Opgavebeskrivelse og kravsspecifikation

Kontrakt om support og vedligehold af

IT-applikationer, herunder DAFF2

Indholdsfortegnelse

[**1.** **OPGAVEBESKRIVELSE** 4](#_Toc482813971)

[1.1 Baggrund for opgaven 4](#_Toc482813972)

[1.2 Opgavens indhold 4](#_Toc482813973)

[1.3 Hovedtidsplan 6](#_Toc482813974)

[**2.** **MINDSTEKRAV OG ØNSKER TIL OPGAVELØSNINGEN** 7](#_Toc482813975)

[2.1 Mindstekrav 7](#_Toc482813976)

[2.2 Kompetitive krav 9](#_Toc482813977)

[3. Øvrige oplysninger 18](#_Toc482813978)

Instruks til tilbudsgiver:

Der stilles i kravspecifikationen 8 mindstekrav og 13 kompetitive krav.

**Mindstekravene** skal ikke besvares, og der kan ikke tages forbehold for deres opfyldelse, idet de forudsættes accepteret ved tilbuddets indgivelse.

De **kompetitive krav** skal besvares kortfattet enten ved udfyldelse i selve dokumentet eller ved at vedlægge en besvarelse med tydelig henvisning til det specifikke krav i form af en kravsmatrice. Det samlede tilbud må maksimalt fylde 50 sider eksklusive CV’er (der maksimalt må fylde 3 sider pr. CV). Kravopfyldelsen vil blive evalueret i overensstemmelse med evalueringspræferencerne i tildelingsfasen.

Endvidere indeholder Bilag 4 krav vedrørende bemanding, der ligeledes vil indgå i evalueringen.

# **OPGAVEBESKRIVELSE**

### 1.1 Baggrund for opgaven

Energistyrelsen har en række IT-applikationer (herefter applikationer) til brug for frekvensadministrationen i Danmark.

Energistyrelsens nuværende kontrakt med NNIT vedrørende IT-support og vedligehold udløber ved udgangen af 2017, hvorfor Energistyrelsen afholder et EU-udbud med henblik på indgåelse af ny IT-leverandør kontrakt pr. 1. januar 2018.

De fem applikationer, som omtales nærmere i afsnit 1.2, er DAFF2, Frekvensindberetningsløsningen, Frekvensregistret, Den Interaktive Frekvensplan og Tilsynsdatabasen.

CVR registeret, Navision Stat og SPECTRAemc er alene systemer som DAFF2 udveksler data med. Integrationsformaterne er udenfor Energistyrelsens kontrol. DAFF2 skal derfor holdes opdateret i takt med at formaterne ændrer sig.

Der er behov for at sikre at applikationerne til stadighed lever op til de lovbundne krav i forhold til administration af frekvenstilladelser og nummertildeling m.v., men også krav om digitalisering i staten.

### 1.2 Opgavens indhold

Den udbudte opgave omfatter support og vedligehold, herunder dokumentation, af nedenstående applikationer, der understøtter administrationen af radiofrekvenser, radioamatør kaldesignaler og nummertildeling i Danmark. Applikationerne hostes af Statens IT.

***DAFF2***

DAFF2 er en videreudvikling af DAFF, der blev idriftsat i 2007. DAFF2 blev idriftsat i 2010 og er et internt sagsbehandlingssystem, som anvendes til registrering af udstedte frekvenstilladelser, amatørradiokaldesignaler og tildeling af nummerressourcer. Systemet indeholder oplysninger om tilladelsesindehavere og selskaber, der er tildelt numre, de tildelte frekvenser og tekniske vilkår for frekvensanvendelsen samt betalingsoplysninger. Der er kun adgang til DAFF2 for ca. 15 medarbejdere i Energistyrelsen. DAFF2 integrerer med Frekvensindberetningsløsningen, Frekvensregistret, CVR registeret, Navision Stat, ”Vis kort” og indenfor kort tid beregningsværktøjet SPECTRAemc[[1]](#footnote-1).

***Frekvensindberetningsløsningen***

Frekvensindberetningsløsningen, der blev idriftsat i 2010, anvendes af virksomheder og borgere til ansøgninger om frekvenstilladelser og kaldesignaler. Frekvensindberetningsløsningen kan anvendes både med og uden NemID login. Applikationen er web-baseret og tilgås via Virk.dk og Energistyrelsens hjemmeside. Frekvensindberetningsløsningen integrerer med DAFF2.

***Frekvensregistret***

Frekvensregistret, der blev idriftsat i 2007, er et søgeredskab, hvor virksomhedsejere og borgere kan søge oplysninger blandt alle udstedte frekvenstilladelser. Frekvensregistret er web-baseret og tilgås via Energistyrelsens hjemmeside og anvendes uden login. Applikationen integrerer med DAFF2.

***Den Interaktive Frekvensplan***

Den interaktive Frekvensplan, der blev idriftsat i 2012, er et søgeredskab, hvor virksomhedsejere og borgere kan søge oplysninger om den danske frekvensplan, som er allokeringer af de danske radiofrekvensressourcer. Den Interaktive Frekvensplan er web-baseret og tilgås via Energistyrelsens hjemmeside og anvendes uden login. Applikationen integrerer med Frekvensregistret.

***Tilsynsdatabasen***

Tilsynsdatabasen, der blev idriftsat i 2015, er et internt system, der anvendes til registrering af tilsynssager vedrørende frekvensmæssige forstyrrelser og sager vedrørende forstyrrelser fra radioudstyr og elektromagnetiske forhold. Der er ca. 10 interne brugere i Energistyrelsen, der opretter sager i tilsynsdatabasen.

Nedenfor er angivet, hvilket programmel der er anvendt til udviklingen af de forskellige applikationer. Dette fremgår også af dokumentation vedrørende de nævnte applikationer, som kan fremsendes ved anmodning til Energistyrelsen.

* Microsoft .NET 4.0/4.5
* Winforms
* ASP.NET
* VB.NET
* C#
* Javascript (jQuery, Bootstrap)
* SQL Server 2008 R2
* Entity framework
* MVC
* IIS web platform

### 1.3 Hovedtidsplan

Instruks til tilbudsgiver:

Tilbudsgiver skal udarbejde en tidsplan for overtagelse af vedligeholdelse af applikationerne, jf. Bilag 3 til Kontrakten. Det er et minimumskrav, at tilbudsgiver vedlægger en tidsplan for overtagelse af vedligeholdelsesopgaven. Såfremt tilbudsgiver ikke vedlægger en tidsplan, anses tilbuddet for ukonditionelt, og vil ikke kunne accepteres.

Tilbudsgivers forslag til tidsplan for overtagelse af vedligeholdelse af applikationerne, jf. Bilag 3 til Kontrakten og krav 8.1 i afsnit 2.2, skal basere sig på følgende hovedtidsplan:

Overtagelse forventes at ske i perioden fra 1. januar 2018 til senest 31. marts 2018.

# **MINDSTEKRAV OG ØNSKER TIL OPGAVELØSNINGEN**

### 2.1 Mindstekrav

Instruks til tilbudsgiver:

Mindstekravene skal ikke besvares, og der kan ikke tages forbehold for deres opfyldelse, idet de forudsættes accepteret ved tilbuddets indgivelse.

***A. Generelle krav til vedligeholdelsen***

**A.1** Tidspunktet for forebyggende vedligeholdelse af applikationerne skal aftales med Kunden. Den forebyggende vedligeholdelse må udgøre op til 5 timer pr. måned,, jf. punkt 3.2 i Kontrakten.

**A.2** Leverandøren skal inden hvert indgreb i applikationerne aflevere en beskrivelse til Kunden af, hvilke konsekvenser indgrebet vil have for applikationernes oppetid, svartider m.v.

***B. Service Desk***

**B.1** Leverandøren skal levere en grundpakke med support i form af en Service Desk, der har åben hverdage (mandag-fredag) i tidsrummet 08.00 – 17.00. Lørdag, søndag og helligdage er Service Desken lukket. Leverandøren skal give adgang til Service Desken for udvalgte personer (superbrugere og systemansvarlige) hos Kunden.

**B.2** Kunden skal kunne tilgå Service Desken på følgende måder:

* Web.
* Telefonisk.
* E-mail.

**B.3** Leverandøren skal sikre en direkte kontakt mellem Kunden og den medarbejder, der skal yde support i en konkret opgave.

**B.4** Leverandøren skal foretage rapportering af registrering og besvarelse af henvendelser fra Kunden til Service Desken månedsvis. Rapporteringen kan evt. indgå i statusmøder med leverandøren, jf. Bilag 5 (Samarbejdsorganisation).

Rapporten skal som minimum indeholde oplysninger om:

* Afrapportering af alle de i Bilag 8 (Service Level Agreement) angivne Key Performance Indikators (KPI’er).
* Afvigelser i forhold til servicemål.
* Antal henvendelser – inkl. kategorisering af disse.
* Fejltyper.
* Antal løste opgaver.
* Igangværende opgaver.
* Tidsforbrug.
* Angivelse, såfremt der er områder, man skal være ”særlig opmærksom” på.
* Opgørelse af evt. skyldig bod/bodspoint til Kunden.

**B.5** Leverandøren skal udforme procedurer for registrering og besvarelse af henvendelser således, at det som minimum er muligt at rapportere på de KPI’er, der fremgår af Bilag 8 (Service Level Agreement (SLA)) til Kontrakten.

***C. Opstart***

**C.1** Såfremt der afholdes workshops eller lignende med Kundens tidligere leverandør i forbindelse med en overdragelsesforretning, er Leverandøren forpligtet til at deltage.

### 2.2 Kompetitive krav

Instruks til tilbudsgiver:

Ordregiver vil evaluere tilbudsgivers tilbud på baggrund af tilbudsgivers besvarelse af de nedenfor angivne kompetitive krav og tildele point på baggrund af, hvordan/i hvor høj grad besvarelsen underbygger eller dokumenterer tilbudsgivers evne til at opfylde hvert enkelt krav. Derfor er det væsentligt, at tilbudsgiver sandsynliggør, hvordan kravene vil blive opfyldt.

***1. Generelle krav til vedligeholdelsen***

Leverandøren skal udføre afhjælpende vedligeholdelse af de omfattede applikationer således, at alle de krav, der beskrives i nærværende kontrakt med bilag, opfyldes.

|  |  |
| --- | --- |
| Krav  nr. | Beskrivelse |
| 1.1 | Applikationerne driftes af Statens IT (SIT).  Leverandøren skal udføre fejlafhjælpning i applikationerne på baggrund af fejlmeldinger modtaget fra Kunden. Reaktionstiden skal være i overensstemmelse med de aftalte servicemål – se Bilag 8 (SLA) til Kontrakten.  Leverandøren skal etablere procedurer med henblik på at kunne overholde den i Bilag 8 angivne SLA.  **Evalueringspræference:**  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan der opstilles procedurer, der sikrer, at de angivne SLA i Bilag 8 til Kontrakten overholdes. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der etableres procedurer med henblik på at kunne overholde den i Bilag 8 angivne SLA i tilfredsstillende grad.* |
| 1.2 | Leverandøren skal beskrive, hvordan det sikres, at Leverandøren kan udføre alle de foranstaltninger til forebyggende og afhjælpende vedligeholdelse, der er nødvendige for at holde de af vedligeholdelsesordningen omfattede enheder i god og driftssikker stand. Det er væsentligt, at det sker i et tæt samarbejde med Statens IT (SIT).  Disse foranstaltninger omfatter (men er ikke begrænset til):   * Leverandøren skal lægge opgraderinger ind ved deres frigivelse, såfremt det er nødvendigt, eller i aftalte servicevindue som en del af proaktiv vedligeholdelse. * Leverandøren skal sikre, at nye versioner af programmer, der understøtter applikationerne, er indeholdt i applikationen, når applikationen opdateres. * Årligt tilbud om gennemførelse af health check på de installerede miljøer – herunder tjek af svartider, gennemgang af logs, anvendelse af diskplads og CPU (Central Processing Unit), tjek af databaser inkl. indeks. * Forslag til kapacitetsforbedringer – hardware og software. Kunden skal underrettes om Leverandørens forslag til kapacitetsforbedringer. |
| 1.3 | **Evalueringspræference:**  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan der opstilles procedurer, der sikrer, at Leverandøren kan udføre alle de foranstaltninger til forebyggende og afhjælpende vedligeholdelse, der er nødvendige for at holde de af vedligeholdelsesordningen omfattende enheder i god og driftssikker stand, herunder samarbejdet med Statens IT (SIT). Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der etableres procedurer, der sikrer dette i tilfredsstillende grad.*  Applikationerne skal fungere fejlfrit og med mindst mulig ændring i svartiderne efter Leverandørens indgreb. Leverandøren skal redegøre for processen for, hvordan dette sikres.  **Evalueringspræference:**  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan der etableres en proces, der sikrer, at applikationerne fungerer fejlfrit og med mindst mulig ændring i svartiderne efter Leverandørens ændring m.v. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der etableres en proces, der skal sikre, at applikationerne fungerer fejlfrit og med mindst mulig ændring i svartiderne efter Leverandørens indgreb i tilfredsstillende grad.* |
| 1.4 | Leverandøren opretholder en log, hvori ændringer af applikationerne, der hører under almindeligt vedligehold, og dermed ikke er omfattet af en videreudviklingsydelse, registreres.  **Evalueringspræference:**  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan loggen opretholdes. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør at kunne opretholde loggen i tilfredsstillende grad.* |

***2******. Fejlrettelser***

Leverandøren skal foretage fejlrettelser i applikationerne. Dette kan ske på Leverandørens eget initiativ, og ved at Kunden indrapporterer fejl via Service Desken, jf. nedenfor punkt 4.

|  |  |
| --- | --- |
| Krav  nr. | Beskrivelse |
| 2.1 | Leverandøren skal på eget initiativ rette fejl og forbygge potentielle fejl, såfremt Leverandøren bliver opmærksom på, at der er – eller kan opstå – problemer i applikationerne. Leverandøren skal fremlægge plan for opdateringer og fejlrettelser, som skal godkendes af Kunden inden iværksættelse af fejlretning og idriftsættelse. |
|  | ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*    *Evalueringen vil afspejle, i hvilken grad og relevansen af hvordan planen for procedurer for opdateringer og fejlrettelser, herunder midlertidige work-around beskrives. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør at kunne sikre en robust og effektiv procedure for ovennævnte krav i tilfredsstillende grad.* |

***3. Opdateringer***

Leverandøren skal foretage opdateringer af applikationerne både på eget initiativ, og såfremt Kunden anmoder herom.

|  |  |
| --- | --- |
| Krav  nr. | Beskrivelse |
| 3.1 | Leverandøren skal beskrive, hvordan det sikres, at applikationerne holdes opdateret ud fra et hensyn til optimal funktionalitet, kvalitet og sikkerhed i den samlede løsning, idet det skal sikres, at systemets svartider er uændrede eller bedre. |
|  | ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle, i hvilken grad og relevansen af, hvordan det sikres, at applikationerne holdes opdateret ud fra et hensyn til optimal funktionalitet, kvalitet og sikkerhed i den samlede løsning. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør at kunne sikre en robust og effektiv procedure for ovennævnte krav i tilfredsstillende grad.* |

***4. Service Desk***

Leverandøren skal etablere et Service Desk værktøj, der understøtter en samlet proces vedr. henvendelser fra Kunden om applikationerne.

|  |  |
| --- | --- |
| Krav  nr. | Beskrivelse |
| 4.1 | Leverandøren skal give en beskrivelse af Leverandørens Service Desk i deres tilbud, jf. mindstekrav nr. B i afsnit 2.1. |
|  | ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan Service Desken fungerer, herunder beskrivelse af kontakten mellem Leverandøren og Kunden ved Kundens henvendelse til Leverandørens Service Desk. Endvidere vil evalueringen afspejle i hvilken grad og relevansen af, hvordan beskrivelsen af procedurer for registrering og besvarelse af henvendelser sikrer, at det som minimum er muligt at rapportere på de KPI’er, der fremgår af Bilag 8 (SLA) til Kontrakten. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at Service Desken sikrer en samlet og effektiv proces vedrørende Kundens henvendelser til Service Desken i tilfredsstillende grad.* |

***5******.*** ***Kvalitetssikring af leverancer***

Applikationerne indgår som en central del af Kundens produktionsapparat, og driften af systemet er derfor kritisk for Kundens levering af ydelser til omverdenen. For at sikre Kundens daglige produktion mod fejl m.v. er det nødvendigt, at Leverandøren etablerer procedurer ved idriftsættelse af ændringer i applikationerne, som sikrer, at oppetid og stabilitet forbliver uændret eller forbedres.

Procedurerne skal sikre, at applikationerne fortsat har korrekt funktionalitet, dataintegritet og ydeevne, og at samspillet med interne og eksterne systemer fungerer korrekt. Specielt ved leverance af nye versioner gælder, at problemer som versionsmismatch, overholdelse af gældende dataformater mellem applikationerne og øvrige systemer samt ydeevne skal sikres inden idriftsættelse. Dette skal ske ved at gennemføre aftalte procedurer for kvalitetssikring.

|  |  |
| --- | --- |
| Krav nr. | Beskrivelse |
| 5.1 | Leverandøren skal beskrive, hvorledes man i eget regi og i samspil med Kunden vil implementere og vedligeholde udviklings- og testmiljøer, som kan understøtte kvalitetssikring af applikationernes versioner i forbindelse med fejlretning og tilføjelse af funktionalitet. Der skal fastlægges formelle procedurer for levering af opdateret funktionalitet og data i de enkelte miljøer både hos Leverandøren og hos Kunden, herunder dokumentere hvorledes Leverandøren vil tilgodese:   * Overførsel af fejlrettelser og ændret systemfunktionalitet fra udviklingsmiljø og mellem miljøerne. * Procedurer for test af integration med eksterne systemer. * Procedurer for performance- og load test – inkl. svartidsprøver. * Procedurer for Roll-back – inkl. test af Roll-back.   ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan de formelle procedurer for levering af opdateret funktionalitet og data i de enkelte miljøer beskrives. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør at kunne sikre en robust og effektiv procedure for ovennævnte krav i tilfredsstillende grad.* |
| 5.2 | Leverandøren skal beskrive det samlede flow for nye programversioner fra udvikling til produktion mht. procedurer og retningslinjer for migrering af programmer og data inklusive model for kvalitetssikring. Leverandøren skal i den forbindelse beskrive eventuelle kvalitetsstyringssystemer.  ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan der er et samlet flow for nye programversioner, herunder beskrivelse af model for kvalitetssikring og eventuelle kvalitetsstyringssystemer. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør at kunne sikre en robust, sikker og effektiv procedure for ovennævnte krav i tilfredsstillende grad.* |

***6. Samarbejdsorganisation***

Der indgår flere aktører i forbindelse med driftsafvikling, vedligeholdelse og anvendelse af applikationerne. Det er derfor vigtigt for Kunden, at der er et velfungerende samarbejde mellem disse aktører, og at de indbyrdes roller mellem disse er velbeskrevet.

|  |  |
| --- | --- |
| Krav  nr. | Beskrivelse |
|  |  |
| 6.1 | Leverandøren skal komme med et fyldestgørende forslag til etablering af en samarbejdsorganisation, der håndterer samarbejdet mellem Leverandøren, Kunden og eventuelle leverandører af 3. partsprogrammel. Leverandørens forslag til samarbejdsorganisation skal blandt andet indeholde en beskrivelse af, hvordan rollerne er fordelt mellem Leverandøren, Kunden og leverandører af 3. partsprogrammel. Leverandørens forslag til samarbejdsorganisation skal beskrives i Bilag 5 (Samarbejdsorganisation) til Kontrakten. |
|  | ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan samarbejdsorganisationen beskrives fyldestgørende, herunder en beskrivelse af, hvordan rollerne er fordelt mellem Leverandøren, Kunden og leverandører af 3. partsprogrammel. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der etableres en velfungerende samarbejdsorganisation med en klar rollefordeling i tilfredsstillende grad.* |

***7. Kompetencer og organisering***

Leverandøren skal foreslå en projektorganisation i forhold til udviklings- og etableringsopgaver, der blandt andet sikrer en videndeling i Leverandørens organisation.

|  |  |
| --- | --- |
| Krav  nr. | Beskrivelse |
|  |  |
| 7.1 | Leverandøren skal levere en fyldestgørende beskrivelse af, hvorledes Leverandøren forventer konkret at opbygge sin projektorganisation i forhold til de udviklings- og etableringsopgaver, der følger af Kontrakten med bilag 5.  ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan projektorganisation i forhold til udviklings- og etableringsopgaver beskrives. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der etableres en velfungerende projektorganisation i tilfredsstillende grad.* |
| 7.2 | Leverandøren skal beskrive metoder og procedurer for, hvordan videndeling sikres i Leverandørens organisation.  ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle i hvilken grad og relevansen af, hvordan videndeling sikres i Leverandørens organisation. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at der eksisterer velfungerende metoder og procedurer vedrørende videndeling i Leverandørens organisation i tilfredsstillende grad.* |

***8. Opstart***

Leverandøren skal i Bilag 3 (tids- og aktivitetsplan) redegøre for sine aktiviteter i opstartsfasen.

|  |  |
| --- | --- |
| Krav  nr. | Beskrivelse |
| 8.1 | Leverandøren skal i Bilag 3 (tids- og aktivitetsplan) til Kontrakten, jf. afsnit 1.3, angive sine aktiviteter i forbindelse med overtagelse af support og vedligeholdsopgaven samt opstille en tidsplan for overtagelse af opgaven. Tidsplanen skal indeholde en fastlagt dato for endelig overtagelse af opgaven.  Tidsplanen skal:   * Omfatte hele overtagelsesforløbet og skal afspejle de væsentligste aktiviteter og milepæle i forløbet. * Vise afhængighederne mellem aktiviteterne. * Indeholde en detaljeret beskrivelse af aktiviteterne i overtagelsesforløbet. |
|  | ***Evalueringspræference:***  *Evalueringen vil afspejle, i hvor høj grad tilbudsgiver i det afgivne tilbud sandsynliggør at kunne levere i overensstemmelse med kravets indhold.*  *Evalueringen vil afspejle, i hvilken grad tilbudsgiver sandsynliggør at kunne levere en realistisk tidsplan i overensstemmelse med ovennævnte kravs indhold. Jo højere grad og jo mere relevant, des mere positiv vil evalueringen være. Evalueringen vil afspejle, i hvor høj grad tilbudsgiver sandsynliggør, at tidsplanen er realistisk og rummer plads til uforudsete hændelser, uden at det umuliggør rettidig overtagelse af vedligeholdelsesopgaven i tilfredsstillende grad.*  *Evalueringen vil afspejle, i hvilken grad tilbudsgiver sandsynliggør, at overtagelse af opgaven kan ske senest den 31. marts 2018. Jo højere grad og jo mere relevant, des mere positiv vil evalueringen være.* |

### Øvrige oplysninger

Nedenfor angives en række oplysninger, der kan være relevante for Leverandøren i forhold til løsning af opgaven.

**a)** Mht. kildekoden for applikationerne vil det være for omfattende at fremsende den hele, men såfremt det ønskes, kan Energistyrelsen tilbyde at udtage en mindre del af denne som et eksempel på, hvordan koden ser ud.

**b)** Mht. code coverage kan det oplyses, at ved sidste udrulning af nye versioner var det følgende:

DAFF2 klient: 5 %

Frekvensindberetning: 10 %

Frekvensregister: 0 %

Den Interaktive Frekvensplan: 5 %

**c)** Der er for alle applikationer etableret et udviklings- og testmiljø.

**d)** Der er i gennemsnit 6 henvendelser/”incidents” til Service Desken pr. måned.

**e)** Der er ca. 3 releases i gennemsnit pr. år.

**f)** Der har været følgende opdateringer af applikationerne:

* Fem opdateringer af DAFF2, Frekvensregisteret og Frekvensindberetningen pr. år de seneste to år.
* Én opdatering af den Den Interaktive Frekvensplan de seneste to år.
* Tre opdateringer af Tilsynsdatabasen det seneste år.

**g)** DAFF2 har ca. 17.300 frekvensanvendelser fordelt på ca. 6000 tilladelser. Der er ca. 15 interne brugere på applikationerne (systemerne). Der er pt. ingen statistik for antal samtidige brugere på de eksternt rettede systemer. Men antallet vurderes at være lavt < 100.

**h)** Mht. hvilke opgaver, der ligger under ”Navision support”, kan oplyses følgende: DAFF2 integrerer med Navision Stat på den måde, at der udveksles filer mellem DAFF2 og Navision Stat. Integrationen kan skabe problemer, da håndteringen af bogføring m.v. i applikationen (systemet) sker i Statens Administration. Det er udredningen af disse problemer, der bl.a. er behov for support til – ligesom ændringer i Navision Stat medfører, at der skal ændres i DAFF2 og testes.

**i)** Nedenfor gives et par eksempler fra februar/marts 2017 på support spørgsmål:

1. Energistyrelsen har oplevet en række tilladelser hvor maksimal sendeeffekt er 0, men havde en værdi i to tidligere versioner. Energistyrelsen mistænker, at fejlen kan være sket i forbindelse med datavask, hvor der netop blev ændret ved tilladelsestype eller i forbindelse med årsregningskørslen.
2. Hvilken landekode sender DAFF2 med til Navision Stat, når der vælges Finland?

1. SPECTRAemc er et værktøj udviklet af LS Telcom AG, som anvendes til beregninger af radiobølgers udbredelse i forbindelse med frekvenstildeling på baggrund af de tekniske tilladelsesdata, som er tilgængelige i DAFF2. [↑](#footnote-ref-1)